Diari Oficial de la Generalitat Valenciana


Sumari del DOGV 3741, del 03-05-2000 (2000/2838)

Notificació de la resolució del recurs d'alçada amb el número de ref. interna R-271/1999.
-----------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2838


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de ref. interna R-271/1999. [2000/2838]
  
De conformitat amb el que estableix l'art. 59.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, es procedeix a notificar al senyor Francisco Gómez Mellado, Av. Primat Reig, 57-28a (46866 València) la resolució del recurs d'alçada amb el número de ref. interna R-271/99.
  
«Resolució.
  
Examinat el recurs d'alçada formulat pel senyor Francisco Gómez Mellado, contra la resolució del Servei Territorial d'Arquitectura i Habitatge de València en l'expedient, per sol·licitud de qualificació provisional per a la rehabilitació de l'immoble situat en el c/ Primat Reig núm. 57 de València, núm. 46/V05/1R/658/93/250.
  
Antecedents de fet
  
Primer. El senyor Francisco Gómez Mellado com a conseqüència de la rehabilitació de l'immoble situat a València, avinguda del Primat Reig, número 57, porta 28, resultà beneficiari per mitjà de sengles resolucions del cap del Servei Territorial d'Arquitectura i Habitatge de València de data 27 de juny de 1996, d'una subvenció a càrrec dels pressupostos del Ministeri de Foment per un import de 198.209 PTA.(RD 726/1993), i de dues subvenciones a càrrec dels pressupostos de la Generalitat Valenciana per un import de 99.104 PTA.(Decret 55/1992), i 324.245 PTA.(Decret 232/1992).
  
Segon. En data 4 de novembre de 1998, el senyor Francisco Gómez Mellado sol·licita de l'administració competent que es procedisca a comunicar-li les quantitats a tornar corresponents a les subvencions concedides esmentades anteriorment, amb l'objecte de portar a terme la venda de l'habitatge rehabilitat esmentat anteriorment.
  
Tercer. A la vista de l'expedient, i en virtut del que estableix el RD 1932/1991 i Decret 55/1992, de 30 de març, del Govern Valencià, el cap del Servei Territorial en data 11 de juny de 1999 dicta resolució de càlcul de l'import total a tornar per l'interessat, que suposa la quantia de les subvencions abonades a aquest, més els interessos corresponents des de la data de la percepció.
  
Quart. Contra l'esmentada resolució interposa recurs d'alçada dins del termini i en la forma escaient el senyor Francisco Gómez Mellado, amb les al·legacions que consten en aquest, i que es donen per reproduïdes per tal de ser breus.
  
Fonaments de dret
  
I. Aquesta Direcció General és competent per a la resolució d'aquest recurs d'alçada, tant pel que disposa l'art. 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (RJAP i PAC), com pel que estableix el Decret 85/1999, de 30 de juliol, del Govern Valencià (DOGV. núm. 3.551, de 2 d'agost).
  
II. El que estableixen els articles 107, 110, 114 i 115 de la Llei 30/1992, de 26 de novembre, de RJAP i PAC, quant a l'admissió i tramitació del recurs d'alçada.
  
III. Segons disposa l'art. 3 del Decret 55/1992, de 30 de març, del Govern Valencià, els habitatges pels quals s'haja percebut ajuda econòmica no podran ser objecte de cessió per cap títol durant el termini de cinc anys a partir de la concessió d'aquesta ajuda; la cessió de l'habitatge amb anterioritat a l'esmentat venciment implicarà el reintegrament de les ajudes econòmiques directes percebudes més els interessos corresponents des de la data de la percepció.
  
IV. Una vegada revisada la documentació que hi ha en l'expedient, es comprova que en data 4 de novembre de 1998 l'interessat sol·licita el càlcul de les quantitats a tornar a l'administració en concepte d'ajudes econòmiques per rehabilitació del seu habitatge més els interessos corresponents, i es comprova així mateix que la data de resolució del sol·licitat càlcul és l'11 de juny de 1999.
  
Ja que és cert que la normativa aplicable en matèria d'habitatge assenyala l'inici del termini per a computar els interessos legals a tornar però no assenyala el final de l'esmentat termini, aquest òrgan entén de justícia que, davant el buit normatiu existent, el càlcul dels interessos legals produïts s'han de realitzar des de la data de la percepció de les ajudes per l'interessat i fins a la data en què aquest sol·licite llibertat de cessió o desqualificació, o, com en el cas que ens ocupa, fins que sol·licita expressament el càlcul dels interessos en nom d'obtenir una llibertat de cessió o una desqualificació. Realitzar el càlcul d'interessos d'una altra manera seria una àmplia interpretació de la normativa, contrària als drets dels administrats i al principi de seguretat jurídica.
  
En virtut del que s'ha exposat aquest òrgan entén just i adequat a dret estimar aquest recurs d'alçada, per la qual cosa el càlcul dels interessos legals a ingressar per l'interessat s'ha de computar des de la data de percepció de les ajudes econòmiques fins a la data en què sol·licità el càlcul dels interessos corresponents, és a dir, fins al 4 de novembre de 1998.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Estimar el recurs d'alçada formulat pel senyor Francisco Gómez Mellado contra la resolució del Servei Territorial d'Arquitectura i Habitatge de València, de data 11 de juny de 1999, que queda revocada.
  
Contra aquesta resolució que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació d'acord amb els arts. 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercitar qualsevol altre recurs que estime oportú.
  
València, 28 de setembre de 1999.- El director general d'Arquitectura i Habitatge: José María García Zarco.»